kardosdrur/scandi-wiki huggingface dataset:
Bedeslag

Bedeslag er ringen med en eller flere kirkeklokker af tre gange tre slag med få sekunders interval. Slagene markerer begyndelsen på en kirkelig handling, gudstjeneste, og anvendes i danske folkekirker landet over.

Bedeslagene i den danske folkekirke er en direkte fortsættelse af den katolske "Angelus Domini." Denne bøn siger man ved klokkeslagene 06:00, 12:00 og 18:00. 

De tre gange tre slag antages nogle steder som symbolisering af treenigheden; Faderen, Sønnen og Helligånden. Udover symbolikken for treenigheden, kommer det også fra, at man som lægperson bør bede "Hil dig, Maria" 3 gange, når klokkerne ringer. Angelusbønnen er også bygget op over 3 vers og en afslutning.

Eksterne henvisninger 
 Om bedeslag på Kristendom.dk
 Traditionen med bedeslag stammer tilbage fra det første korstogs tid | Kristeligt Dagblad

Klokker
Liturgi
Gregorius Trehou

Gregorius Trehou (formentlig død 1621) var en nederlandsk musiker.

Liv og gerning 
Trehou blev 1. marts 1590 ansat som kapelmester ved det danske hof. Han var hollænder og kom hertil fra Tyskland. At han, en ellers ubekendt komponist, fik optaget en seks-stemmig Cantio sacra: "In dedicatione templi, hæc est domus" i 4. del af Pietro Joanellis Thesaurus musicus der udkom i Venedig 1568, kunne tyde på at han i sin ungdom har opholdt sig og fået sin uddannelse i denne musikby, hvor både tyskere og nederlændere søgte hen for at studere musik, og hvor det også under hans ledelse af det danske hofkapel blev skik at lade de mest lovende af kapellets unge musikere oplære. 

Om hans liv og virken vides i øvrigt kun lidt; men det store opsving i musikken ved hoffet som fandt sted under Christian IV’s regering, og som først og fremmest skyldtes kongens levende interesse for tonekunsten, begyndte medens Trehou var kapelmester. Hans fortjenester blev også påskønnet. I 1601 fik han brev på et hus i Helsingør, og 1606 fik han et vikarie i Roskilde. 

Ved Kalmarkrigens udbrud blev kapellet betydelig indskrænket. Trehou blev afskediget den 10. april 1611 og kapelmesterposten inddraget. Han må være død i begyndelsen af året 1621. Den 14. februar 1621 blev nemlig sangeren Hans Brachrogge forlenet med det vikarie i Roskilde, som nu var blevet ledigt.

Noter

Litteratur 
Vilhelm Carl Ravn: "Trehou, Gregorius" (i: Dansk Biografisk Lexikon, 1. udgave, bind XVII; Kjøbenhavn 1903; s. 489)

Musikere fra Nederlandene
Personer i Dansk Biografisk Leksikon
Kongelige kapelmusici fra Danmark
Danskere i 1500-tallet
Danskere i 1600-tallet
Vincentius Bertholusius

Vincentius Bertholusius (født ca. 1550, død 1608) var en italiensk musiker og komponist.

Bertholusius virkede en kort periode som en af Christian IV's musikere. Der kendes nogle få madrigaler og motetter, men hans hovedindsats var kirkemusik.

Litteratur 
 Angul Hammerich: Musiken ved Christian den Fjerdes Hof. Et Bidrag til dansk Musikhistorie. Kjøbenhavn 1892.

Eksterne henvisninger 

Komponister fra Italien
Kirkemusikkomponister
Kongelige kapelmusici fra Danmark
The E.N.D. (The Energy Never Dies)

The E.N.D (The Energy Never Dies) er det femte studioalbum fra The Black Eyed Peas, udsendt 3. juni 2009 i Japan og 9. juni i resten af verden.

Numre 
 "Boom Boom Pow" (includes "Welcome to The E.N.D") Allan Pineda, William Adams, Stacy Ferguson, Jaime Gomez 5:08
 "Rock That Body" Mark Knight, Muns, A. Pineda, W. Adams, S. Ferguson, Jean Baptiste, David Guetta, J. Gomez, Adam Walder 4:28 
 "Meet Me Halfway" Keith Harris, A. Pineda, W. Adams, S. Ferguson, J. Baptiste, Sylvia Gordon, J. Gomez, 4:44 
 "Imma Be" T. Brenneck, M. Deller, D. Foder, K. Harris, A. Pineda, J. Tankel, W. Adams, S. Ferguson, J. Gomez, 4:16 
 "I Gotta Feeling" A. Pineda, Frederick Riesterer, W. Adams, S. Ferguson, D.Guetta, J. Gomez 4:49 
 "Alive" A. Pineda, W. Adams, S. Ferguson, J. Baptiste, J. Gomez 5:02 
 "Missing You" A. Pineda, W. Adams, S. Ferguson, Printz Board, J. Baptiste, J. Gomez 4:34 
 "Ring-a-Ling" (includes interlude) K. Harris, A. Pineda, W. Adams, S. Ferguson, J. Gomez 4:32 
 "Party All the Time" A. Pineda, W. Adams, S. Ferguson, J. Gomez 4:43 
 "Out of My Head" K. Harris, Tim Orindgreff, W. Adams, A. Williams, S. Ferguson, George Pajon, Printz Board, J. Gomez 3:51 
 "Electric City" A. Pineda, Bert Berns, Ri Gottehrer, W. Adams, S. Ferguson, Robert Feldman, Gerald Goldstein, J. Gomez 4:08 
 "Showdown" (includes interlude) Ryan Buendia, A. Pineda, W. Adams, S. Ferguson, J. Gomez 4:27 
 "Now Generation" T. Orindgreff, A. Pineda, W. Adams, S. Ferguson, G. Pajon, J. Gomez 4:06 
 "One Tribe" (includes interlude) A. Pineda, W. Adams, S. Ferguson, Printz Board, J. Gomez 4:40 
 "Rockin to the Beat" G. Pajon Jr, A. Pineda, W. Adams, S. Ferguson, Printz Board, J. Gomez 3:45

Eksterne henvisninger 
The E.N.D. at Metacritic

Black Eyed Peas-album
Album fra 2009
Papa Bouba Diop

Papa Bouba Diop (født 28. januar 1978 i Dakar, død 29. november 2020) var en senegalesisk fodboldspiller, der spillede for Senegals fodboldlandshold. På klubplan repræsenterede han blandt andet Fulham, Portsmouth, West Ham og Birmingham i England.

Han scorede det eneste mål i kampen Frankrig-Senegal under VM i fodbold 2002.

Han døde den 29. november 2020 efter længere tids sygdom, han havde amyotrofisk lateral sklerose (ALS).

Referencer

Eksterne henvisninger 

 

Fodboldspillere fra Senegal
Deltagere ved verdensmesterskabet i fodbold 2002
Fodboldspillere fra Neuchâtel Xamax
Fodboldspillere fra Grasshopper-Club Zürich
Fodboldspillere fra RC Lens
Fodboldspillere fra Fulham F.C.
Fodboldspillere fra Portsmouth F.C.
Fodboldspillere fra AEK Athen
Fodboldspillere fra West Ham United F.C.
Fodboldspillere fra Birmingham City F.C.
Randers Tandhjulsfabrik

Randers Tandhjulsfabrik A/S – Fischer Gears er en dansk virksomhed, der producerer tandhjul og relaterede produkter. Op mod 90 procent af virksomhedens produktion eksporteres. I 2005 blev virksomheden af dagbladet Børsen udpeget som vækstvirksomhed; omsætningen var dengang 30,5 mio. kr. Antallet af ansatte er omkring 70.

Virksomheden blev grundlagt i Randers i 1920 som et lille maskin- og reparationsværksted. Siden er virksomheden vokset og er i dag en af de førende i Skandinavien indenfor tandhjul. I 1990 overtog fabrikken svenske SKF's produktin af koniske tandhjul. Randers Tandhjulsfabrik er i dag underleverandør til en række virksomheder, bl.a. tog-, skibs-, maskin-, vindmølle-, rumfart- og radarindustrien. Virksomheden er desuden medejer af Tannhjulsfabrikken A/S i Sandefjord.

Administrerende direktør for Randers Tandhjulsfabrik er Søren Fischer.

Eksterne henvisninger 
 Randers Tandhjulsfabriks hjemmeside

Etableret i 1920
Fremstillingsvirksomheder i Danmark
Tandhjulsfabrik
Tandhjul
Sébastien Squillaci

Sébastien Squillaci (født 11. august 1980 i Toulon, Frankrig) er en fransk fodboldspiller (midterforsvarer). Han har gennem karrieren spillet for blandt andet AS Monaco, Sevilla FC og Arsenal.

Klubkarriere 
Squillacis seniorkarriere startede i hjembyen Toulon, hvor han spillede for den lokale klub Sporting Toulon Var frem til år 1998, hvor han skiftede til Ligue 1-klubben AS Monaco. Han spillede, afbrudt af et to års lejemål i Ligue 2-klubben AC Ajaccio, for den monegaskiske klub helt frem til 2006. Her var han blandt andet med til at nå Champions League-finalen i 2004, der dog blev tabt til portugisiske FC Porto.

I sommeren 2006 skiftede Squillaci til Ligue 1's største klub Olympique Lyon, som han repræsenterede de efterfølgende to sæsoner, hvilket indbragte to mesterskaber og en pokaltitel. Herefter blev han i juli 2008 solgt videre til den spanske La Liga-klub FC Sevilla, hvor han underskrev en tre-årig kontrakt. Med Sevilla vandt han i 2010 pokalturneringen Copa del Rey.

I august 2010 valgte Squillaci at forlade Spanien og i stedet rejse til England, hvor han skrev kontrakt med Arsenal F.C., under ledelse af landsmanden Arsène Wenger. Squillaci nåede dog aldrig at cementere en fast plads som førstevalg i truppen under sit ophold hos Arsenal. Han spillede således kun 23 førsteholds kampe i løbet af sit treårige ophold i klubben. Squillaci forlod Arsenal i maj 2013 efter hans kontrakt udløb. 

I juli 2013 blev Squillaci præsenteret som spiller for den franske klub SC Bastia, på en foreløbig et-årig kontrakt, med mulighed for forlængelse.

Landshold 
Squillaci debuterede for Frankrigs fodboldlandshold i 2004 i en kamp mod Bosnien-Hercegovina. Han var en del af landstræner Raymond Domenechs trup til EM i 2008 i Østrig og Schweiz samt til VM i 2010 i Sydafrika.

Titler 
Ligue 1
 2007 og 2008 med Olympique Lyon

Coupe de France
 2008 med Olympique Lyon

Copa del Rey
 2010 med Sevilla FC

Eksterne henvisninger 

Fodboldspillere fra Frankrig
Fodboldspillere fra AS Monaco FC
Fodboldspillere fra AC Ajaccio
Fodboldspillere fra Olympique Lyon
Fodboldspillere fra Sevilla FC
Fodboldspillere fra Arsenal F.C.
Fodboldspillere fra SC Bastia
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Konvergent følge

En konvergent følge er en talfølge , som konvergerer mod et eller andet tal , dvs. har dette  som grænseværdi; dette vil sige, at fra et eller andet sted i følgen ligger alle elementer vilkårligt tæt på .

Formelt kan man sige, at talfølgen konvergerer mod , hvis der til ethvert positivt tal  (uanset hvor arbitrært lille) kan findes et naturligt tal , således at for alle  vil afstanden  være mindre end tallet . Definitionen kan skrives kortfattet med kvantorer:

En følge, der ikke er konvergent, kaldes divergent.

Kilder 
Talfølger og -rækker: Introduktion til Matematisk Analyse. Af Dan Belfoft og Klaus Thomsen. Aarhus Universitet 2010. 

Konvergens
Konvergens

Konvergens beskriver det, at to ting nærmer sig hinanden. Det er det modsatte af divergens.

I biologi opstår konvergens når organismer fra forskellige udviklingslinjer i lang tid bliver udsat for lignende selektionstryk ved tilpasning til samme miljø.

I økonomi bruges begrebet blandt andet inden for vækstteorien, hvor man ofte snakker om betinget konvergens, dvs. det fænomen, at fattige lande naturligt vil have en højere økonomisk vækst end rige lande, hvis en række strukturelle forhold i de pågældende lande i øvrigt er (nogenlunde) ens.

Se også 

 Konvergent følge
 
Evolutionsteori
Vildmand

Vildmænd kaldes i heraldikken de kraftige, nøgne, almindeligvis behårede og langskæggede mænd, gerne med blade om hoved og lænd og bevæbnet med kølle, der ses som skjoldholder eller undertiden som våbenfigur. Vildmænd forekommer for eksempel i Danmarks rigsvåben.

Heraldik
Engelsk syge

Engelsk syge (også kendt som rakitis) er en sygdom, der skyldes mangel på calcium eller vitamin D; D-vitamin er mest kendt som ”solskinsvitaminet”, da det dannes i huden under påvirkning af sollys. Normalt får danskere sollys nok via solskin i sommerhalvåret, men mangel kan opstå i vinterhalvåret. Tildækkede kvinder får ofte for lidt og mennesker med mørk hud kan også opleve mangel når de bor nordligt.

Hos børn med engelsk syge forbliver knoglerne bløde og bøjelige. D-vitaminets helbredende virkning på engelsk syge blev opdaget i 1918.

Sygdommens navn oprinder fra betegnelsen af patienter i engelske fabriksbyer under den tidlige industrialisering.

Se også 
 Vitamindoktor.dk om Vitamin D (Kalciferol) 
Rakitis (engelsk syge) - Patienthåndbogen på sundhed.dk

Mangelsygdomme
Divergent

Divergent kan henvise til flere artikler:
 Divergent (trilogi) (engelsk for afviger) – en trilogi af science fiction romaner af Veronica Roth.
 Divergent er ligeledes originaltitlen på første bog i serien; bogens danske titel er Divergent 1: Afvigeren.
 Divergent (film) – amerikansk science fiction actionfilm baseret på roman af Veronica Roth
 Divergent er betegnelsen for at to egenskaber fjerner sig fra hinanden, altså det modsatte af konvergent.
Tuelsø

Tuelsø er en 189 ha stor sø, som ligger nordøst for Sorø.
Det er den dybeste sø ved Sorø, med en dybde op til 18 meter, og en omkreds på 8 km. Ved den sydøstlige bred ligger Søskoven. Den er kendt i lystfiskerkredse, især for den store bestand af fisken sandart.

Søer i Sorø Kommune
Sorø
Søer på Sjælland
Bafétimbi Gomis

Bafétimbi Fredius Gomis (født 6. august 1985 i La Seyne-sur-Mer, Frankrig) er en fransk fodboldspiller (angriber), er spiller i Galatasaray. Han har tidligere spillet for Swansea City og de franske klubber Saint-Étienne, Troyes og Lyon.

Landshold 
Gomis debuterede for det franske landshold den 27. maj 2008 i en kamp mod Ecuador, og fik en flot debut da han scorede to mål i kampen. Han blev efterfølgende inkluderet i den franske trup til EM i 2008 i Østrig og Schweiz.

Titler 

Coupe de France
 2012 med Olympique Lyon

Trophee des Champions
 2012 med Olympique Lyon

Referencer 

Fodboldspillere fra Frankrig
Deltagere ved det europæiske mesterskab i fodbold 2008
Fodboldspillere fra AS Saint-Étienne
Fodboldspillere fra Troyes AC
Fodboldspillere fra Olympique Lyon
Fodboldspillere fra Swansea City A.F.C.
VM i bandy 2005

Verdensmesterskabet i bandy 2005 var det 25. VM i bandy gennem tiden, og mesterskabet blev arrangeret af Federation of International Bandy. Turneringen blev afviklet i Kazan, Rusland i perioden 30. januar – 6. februar 2005. VM var opdelt i en A-turnering med seks hold og en B-turnering med fem hold.

Mesterskabet blev vundet af Sverige efter finalesejr over værtslandet Rusland på 5-2. Det var Sveriges ottende VM-titel i alt og den første siden 2003. Bronzemedaljerne gik til Kasakhstan, som besejrede de forsvarende verdensmestre fra Finland med 5-3 i bronzekampen.

A-VM 

A-VM havde deltagelse af seks hold, som først spillede en indledende runde alle-mod-alle. Sejre gav 2 point, uafgjorte 1 point, mens nederlag gav 0 point. De fire bedste hold kvalificerede sig til semifinalerne, hvor nr. 1 mødte nr. 4 og nr. 2 spillede mod nr. 3. Taberne af semifinalerne mødtes i bronzekampen, mens vinderne spillede finale om verdensmesterskabet. Holdet, der sluttede på sidstepladsen i den indledende runde, spillede kvalifikationskamp til næste års VM mod vinderen af B-VM.

Indledende runde

Finalekampe

B-VM 

B-VM havde egentlig seks tilmeldte hold, men kort før mesterskabet meldte Mongoliet afbud, så turneringen endte med at have fem deltagere. De fem hold spillede først et gruppespil alle-mod-alle. Sejre gav 2 point, uafgjorte 1 point, mens nederlag gav 0 point. Vinderen af gruppespillet kvalificerede sig til en oprykningskamp til A-gruppen mod nr. 6 fra A-VM. Gruppespillets nr. 2 og 3 spillede placeringskamp om 2.-pladsen, mens nr. 4 og 5 spillede placeringskamp om 4.-pladsen.

Indledende runde

Placeringskampe

Samlet rangering

Kvalifikation til A-VM 2006 

A-VM's nr. 6, USA, og vinderen af B-VM, Hviderusland, mødtes i en kvalifikationskamp om den sidste ledige plads ved næste års A-VM. Kampen blev vundet 6-3 af Hviderusland, som dermed sikrede sig oprykning til A-gruppen.

Kilder / eksterne henvisninger 
Bandysidan.nu – World Championships 2004/05  

2005
Sport i 2005
Tommerup Boldklub

Tommerup Boldklub er en dansk fodboldklub, der blev stiftet i 1949 beliggende i Tommerup på Fyn. På Tallerupvej i Tommerup findes klubbens anlæg, som består af en kunstgræsbane, hvilket bliver brugt som opvisningsbane, og to 11-mandsbaner. Da kunstgræsbanen blev bygget i 2006 blev den flittigt brugt af større klubber rundt omkring og har bl.a. huset kampe som OB vs. FC Fyn og desuden lagt kunstgræs til adskillelige DBU træninger. 

Tommerup Boldklub var også den første klub i Danmark til at spille samtlige hjemmekampe på kunstgræsbane.

Klubbens hold 

Børne- og ungdomsholdene i Tommerup BK spiller i den klassiske hvide dragt med de røde shorts. Klubben har børnehold der starter helt i 2-4 års alderen og spænder sig over U6 og op til U15. Når spillerne når til U16-alderen overgås spillerne til fusionssamarbejdet Brylle/ Tommerup - en afløser for det hedengangne Team Tommerup.

Brylle/ Tommerup 
Brylle BK og Tommerup BK har længe haft samarbejde om ungdomsspillerne, men i 2017 blev dette også overført til seniorholdene. Brylle/ Tommerup spiller i sorte trøjer, røde shorts og røde sokker og de to seniorhold spiller skiftevis på Tommerup Stadion og på Brylles baner ved Fritidshallen.

Tommerups 1.holds placering siden 2003 

 Oprykning efter play-off kampe imod Nyborg G&IF (Samlet 4-3 sejr)  
 Nedrykning til Serie 1
 Oprykning til Albaniserien
 Nedrykning til Serie

Ungdomsafdelingen 
Tommerup Boldklubs ungdomshold indgår i en fusion med naboklubben Brylle Boldklub. En fusion som også Verninge Boldklub desuden blev tilbudt at indgå i fusionen med Tommerup Boldklub og Brylle Boldklub, men takkede nej. Team Tommerup spiller i sorte trøjer, røde shorts og røde strømper.

Eksterne henvisninger 

Officiel hjemmeside

Fodboldklubber under DBU Fyn
Assens Kommune
Raymond Domenech

Raymond Domenech (født 24. januar 1952 i Lyon, Frankrig) er en tidligere fransk fodboldspiller og nuværende træner, der frem til og med VM i 2010 var træner for Frankrigs landshold, som han også selv spillede for som aktiv. Han førte som træner blandt andet holdet til finalen ved VM i 2006.

Aktive karriere 
Domenechs karriere som spiller strakte sig fra 1969 til 1988. Han spillede i nævnte rækkefølge for Olympique Lyon, RC Strasbourg, Paris Saint-Germain, Bordeaux og FC Mulhouse, hvoraf det længste ophold var hos Olympique Lyon i sin fødeby. Domenech nåede at repræsentere det franske landshold otte gange. Hans primære position på banen var forsvarsspiller.

Trænerkarriere 
Domenechs første klub som træner var den samme som sin sidste som aktiv, nemlig FC Mulhouse. Senere blev han træner i Olympique Lyon, inden han i 1993 overtog ansvaret for Frankrigs U-21 landshold. Han stod i spidsen for dette hold frem til 2004, hvor han blev tildelt posten som træner for A-landsholdet.

Landstræner for Frankrig 
Domenech klarede sin første tid på den udsatte post godt, da han kvalificerede holdet til VM 2006 i Tyskland, hvor han førte holdet frem til finalen. Den efterfølgende slutrunde, EM i 2008 i Østrig og Schweiz var dog ikke en tilsvarende succes. Nok kvalificerede franskmændene sig til slutrunden, men måtte rejse hjem allerede efter gruppespillet. Trods skuffelsen bevarede Domenech dog sit job, og han formåede også at kvalificere landet til VM i 2010 i Sydafrika. Efter at Frankrig blev sendt hjem efter de indledende kampe trak Domenech sig dog tilbage, og overlod landstrænerposten til Laurent Blanc. Raymond Domenech tror på astrologi og udtog landsholdsspillere efter deres horoskoper. Han fravalgte spillere der var født i Skorpionens tegn.

Resultater som træner 

VM i fodbold
 VM 2006:  Sølv med Frankrig (Træner)

Eksterne henvisninger 

 Info

Fodboldspillere fra Frankrig
Fodboldspillere fra Olympique Lyon
Fodboldspillere fra RC Strasbourg
Fodboldspillere fra Paris Saint-Germain
Fodboldspillere fra Girondins Bordeaux
Fodboldspillere fra FC Mulhouse
Fodboldtrænere fra Frankrig
Trænere for Frankrigs fodboldlandshold
Burgsinn

Burgsinn er en købstad (markt) i Landkreis Main-Spessart i regierungsbezirk Unterfranken i den tyske delstat Bayern. Den er administrationsby for Verwaltungsgemeinschaft Burgsinn.

Historie 
Burgsinn er nævnt første gang i 812 i en skrivelse fra Kloster Fulda som „Sinngau" / „Sinnahgeuue“ erwähnt.

Friherre Haus Thüngens gamle ridergods overgik ved Reichsdeputationshauptschluss i 1803 til Fyrstedømmet Aschaffenburg. I 1808 blev det overtaget af Storhertugdømmet Würzburg, og blev i 1814 en del af Bayern.

Borgen 
Borgen, som også kaldes „altes Schloss“ , er anlagt som et typisk vandslot. Opførelsen af tårnene er dateret til det det 12. århundrede. De øvrige bygninger er ombygget eller fornyet i det 16. eller 17. århundrede. Anlægget er trapezformet, med et tårn i hvert hjørne. Ved indgangen til borgen er der et 22 meter højt porttårn, og 2½ meter tykke mure.

Trafik 
Burgsinn ligger ved eksprestogslinjen Hannover–Würzburg og jernbanen Flieden–Gemünden.

Eksterne henvisninger
Baren

Baren var en reality tv-serie på TV3 der blev sendt i to sæsoner i hhv. 2001 og 2002. Serien blev produceret af Strix Television.

Seriens koncept er at en gruppe mennesker arbejder i en bar og med mellemrum stemmes en person ud og den sidste person vinder en pengepræmie. formatet blev første sendt på svensk tv i 2000. Fra 2001 er det blevet sendt i en lang række lande, bl.a. Polen og Holland.

Sæson 1 
Præmie: 500.000 kr.

Vinder: Erkan Kilic

Sted: Axeltorv, København

Sæson 2 
Præmie: 500.000 kr.

Vinder: Noel Johansen

Sted: Nyhavn, København

Kilder 

Tv-serier fra Sverige
Tv-serier fra 2000'erne
Finlandiahuset

Finlandiahuset (finsk: Finlandia-talo) er et koncert- og kongreshus i Helsinki. Bygningen er tegnet af Alvar Aalto og stod færdig i 1971.

Koncertsalen har plads til 1.700 tilskuere, mens der er plads til mellem 450 og 900 i kongreshallen, afhængig af arrangementets type. Husets åbningskoncert fandt sted 2. december 1971, mens kongresfløjen først blev åbnet i 1975 – umiddelbart før OSCE-topmødet i Helsinki i 1975, der havde deltagelse af 32 stats- og regeringschefer. Sluterklæringen fra mødet, Helsingfors-erklæringen, blev underskrevet i huset.

Arkitektur og design 
Aalto fik til opgave at planlægge et koncert- og kongreshus, der skulle være første del af en større byudviklingsplan for området omkring Tölöviken i det centrale Helsinki. Planen havde Aalto præsenteret i 1961. Den indeholdt forslag og flere kulturbyggerier langs vigens vestre strand, men Finlandiahuset var det eneste af projekterne, der blev ført ud i livet.

Byggeriet karakteriseres ved sin lange krop og et auditorium, der skyder op over den horisontale taglinje. Facaden er dækket af marmor fra Carrara, Italien, mens taget er dækket af kobber. Vinduesindfatningerne er af teaktræ. Marmor bruges også i bygningens interiør, sammen med detaljer i træ og keramik. Inde i koncertsalen veksler hvidt marmor med koboltblå vægge.

Finlandiahuset har været plaget af nogle konstruktionsfejl, bl.a. fik de 3 cm. tynde marmorskiver bølgeform og blev vredet skæve. I 1990'erne måtte man udskifte dem, fordi der også var risiko for at de kunne falde af. Det blev vurderet, at man kunne erstatte dem med finsk granit, men Museiverket og Alvar Aalto mente, at det ville være i strid med den oprindelige arkitektur. Ny og tykkere marmor blev monteret i 1998, men i 2006 viste det sig, at problemet gentog sig. Flere af Aaltos andre marmorbeklædte bygninger i Helsinki har haft samme problem. Koncertsalens akustik er også blevet kritiseret. Formen, som er inspireret af det klassiske græske amfiteater kritiseres for at fungere bedre til mundtlige præsentationer end til større koncerter.

Eksterne henvisninger 
 Finlandiahusets hjemmeside (engelsk) 

Etableret i 1971
Bygninger, konstruktioner og anlæg i Helsinki
Koncertsale
Cáceres

Cáceres er hovedstad i provinsen af samme navn beliggende i Extremadura, en region i det vestlige Spanien. Byen har 92.187 indbyggere.

I 1986 blev den gamle bydel erklæret for en del af Verdenskulturarven af UNESCO; den udgør et af de mest komplette bymæssige områder fra Middelalderen og Renæssancen i verden.

Eksterne henvisninger 

Byer i Extremadura
Bispedømmet København

Bispedømmet København er det landsdækkende romerskkatolske stift (bispedømme), der organisatorisk dækker samtlige katolikker i Danmark (inkl. Færøerne og Grønland). Pr. 1. januar 2015 er der i alt 44.428 katolikker, der er registreret som hørende under Bispedømmet København. Dermed dækker stiftet et større areal end noget andet romerskkatolsk stift i verden. Det blev officielt etableret som regulært bispedømme 29. april 1953, men har rødder tilbage til et apostolisk præfektur (missionsområde), som blev etableret 7. august 1868, og som 12. marts 1892 blev omdannet til et apostolisk vikariat. Bispedømmet er ikke en del af en kirkeprovins, men hører direkte under paven.

Bispedømmets domkirke er Sankt Ansgar Kirke i København, og dets nuværende biskop er Czeslaw Kozon. Bispedømmet er inddelt i 49 sogne.

Grønland 
Ifølge Adam af Bremens optegnelser var Grønland kristnet i 1076. I begyndelsen af 1100-tallet havde Grønland sin egen biskop i Gardar. Omkring 1400 var den katolske tilstedeværelse dog fortrængt igen, og Grønland blev først genkristnet i 1700-tallet af Hans Egede og andre protestantiske missionærer.

Biskopper af København

Ekstern henvisning 
 http://www.katolsk.dk/ – Bispedømmets officielle hjemmeside

Romerskkatolske kirke i Danmark
København, Bispedømmet
Etableret i 1953